PRITARTA

Panevėžio rajono savivaldybės tarybos

2019 m. gegužės 30 d. sprendimu Nr. T-

**PANEVĖŽIO RAJONO MIEŽIŠKIŲ KULTŪROS CENTRO**

**2018 METŲ VEIKLOS ATASKAITA**

**I. PANEVĖŽIO RAJONO SAVIVALDYBĖS AKTYVAUS BENDRUOMENĖS GYVENIMO SKATINIMO PROGRAMOS (Nr. 3) 01 UŽDAVINYS – Sudaryti sąlygas gauti aukštos kokybės kultūrines paslaugas**

1.1. Aprašymas (kultūros centro tikslai, uždaviniai ir funkcijos (pagal nuostatus ir savivaldybės strateginį veiklos planą). Didžiausi 2018 m. pasiekimai ir įgyvendinti projektai.

Centro veiklos tikslas – plėtoti kultūrinę, šviečiamąją ir informacinę veiklą, inicijuoti, rengti ir įgyvendinti kultūros, meno projektus bei programas, tenkinti vietos bendruomenės visų amžiaus grupių kultūros poreikius, išlaikyti ir tęsti krašto tradicijas, puoselėti etnokultūrą bei mėgėjų meną, organizuoti profesionalaus meno sklaidą.

Miežiškių kultūros centras siekia išsaugoti gyvuojančius tradicinės kultūros reiškinius ir kuria prielaidas jiems perimti, skatina jų tęstinumą. Pasitelkdamas etninės kultūros meno vertybes stengiasi įtraukti jaunimą ir socialinę atskirtį patiriančius bendruomenės narius į meninės kūrybos veiklą, tobulinti jų meninius sugebėjimus, organizuoti turiningą laisvalaikį. Sudaro palankias darbo, kūrybos sąlygas susibūrusiems kolektyvams, skatina jų meninio lygio augimą, inicijuoja naujų kolektyvų narių rengimą, skatina kolektyvų dalyvavimą Lietuvos dainų šventėse. Atsižvelgiant į gyventojų poreikius ir galimybes stengiamasi burti naujus mėgėjų meno kolektyvus, būrelius, ugdyti personalą, plėtoti kultūrinę, šviečiamąją ir informacinę veiklą, organizuoti renginius, šventes, festivalius, apžiūras ir konkursus, kultūros akcijas, parodas; siekti materialinių išteklių gerinimo; stiprinti bendradarbiavimą su vietos gyventojų bendruomenėmis, įstaigomis, religinėmis bendruomenėmis, skatinti vietos gyventojų domėjimąsi krašto istorija, kultūros tradicijomis. Bendradarbiaujant su kitomis rajono, šalies ir užsienio kultūros įstaigomis, dalyvaujant įvairiuose renginiuose, miežiškėnai savo kultūrinės veiklos tradicijas įvairiose vietovėse pristato rengdami aukšto meninio lygio kolektyvų pasirodymus.

2018 m. Miežiškių kultūros centras baigė vykdyti projektą „Viešosios infrastruktūros plėtra Miežiškiuose, Panevėžio rajone“. Prie senojo centro pastato pastatyta nauja žiūrovų salė, įrengtas scenos apšvietimas bei įgarsinimas, atnaujintas senojo pastato fasadas, suremontuotos senojo pastato vidaus patalpos.

2018 metai kultūros centrui buvo labai sunkūs. Vykstant pastato remontui ir žiūrovų salės statybai nebuvo patalpų darbui ir repeticijoms. Tačiau puikių ir darbščių įstaigos darbuotojų dėka išlaikytas kolektyvų meninis lygis, parengtos programos. Geras komandinis darbas leido pasiekti gerų rezultatų organizuojant renginius, dalyvaujant konkursuose, rengiant koncertines išvykas. Darbuotojai kėlė kvalifikaciją, dalyvavo mokymuose. Darbuotojų profesinis tobulėjimas, geri darbuotojų ir direktoriaus santykiai turėjo įtakos darbo kokybei.

2018 m. Lietuvos šimtmečio Dainų šventėje „Vardan tos...“ dalyvavo 10 Miežiškių kultūros centro kolektyvų: vokaliniai ansambliai „Raskila“, „Vėjūnė“, „Vakarė“; folkloro ansambliai „Ringis“ ir „Margutis“; kapelos „Ratasai“ ir „Rudenėlis“; mėgėjų teatras, žolininkės ir duonos kepėjos. Vokalinis ansamblis „Raskila“ dalyvavo Dainų šventės vokalinių ansamblių koncerte „Dėl žalio ąžuolyno“ ir kartu su kitais geriausiais Lietuvos ansambliais dainavo Lietuvos nacionalinėje filharmonijoje. Mėgėjų teatras su spektakliu „Repeticija“ kartu su geriausiais šalies teatrais vaidino Dainų šventės Teatro dienos finaliniame vaidinime.

Įvykdyti 4 kultūriniai projektai: Aukštaitijos regiono kapelų šventė-varžytuvės „Kapelmaušis 2018“, Rimanto Januškos autorinių dainų rinkinio „Praeities pušyne“ leidyba, surengta vokalinio ansamblio „Raskila“ išvyka į tarptautinį konkursą Čekijoje, įvykdytas sveikatingumo projektas „Būk aktyvus ir sveikas“.

Ieškant patalpų kolektyvų veiklai bei renginių organizavimui sulaukta didelės pagalbos iš Miežiškių pagrindinės mokyklos, Miežiškių parapijos ir Miežiškių bibliotekos. Organizuojant renginius ypač glaudžiai bendradarbiauta su Miežiškių gyventojų bendruomene ir Miežiškių seniūnija. Bendras darbas dar labiau sustiprino ryšius ir tarpusavio supratimą. Bendradarbiaujant padidėjo kolektyvų dalyvių ir miestelio gyventojų bendras susitelkimas.

Miežiškių kultūros centre nuolat skatinama kolektyvų ir būrelių veikla, atsižvelgiama į gyventojų pageidavimus, pagal galimybes tenkinami vaikų ir jaunimo poreikiai.

Kultūros centro kolektyvų ir būrelių veiklose dalyvavo 293 dalyviai.

1.2. Rezultatai (kultūros centro problemos 2018 m., patirtos finansinės ir kt. nesėkmės).

Miežiškių kultūros centras 2018 m. didelių problemų ir nesėkmių nepatyrė, sėkmingai įgyvendino kultūros centro 2018 metų veiklos planą.

**II. KULTŪROS CENTRO STRUKTŪRA**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Darbuotojai | | Pareigybės | | Kultūros ir meno darbuotojų išsilavinimas  (pagal turimus diplomus) | | | | | | | | |
| Aukštasis universitetinis | | Aukštasis neuniversiteti-nis | | Aukštesnysis | | Specialusis vidurinis | | Vidu-rinis |
| Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti | Kultū-ros ir meno | Kiti |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Miežiškių  kultūros centras | 4 | 4 | 3,75 | 3,25 | 1 | 2 |  | 1 |  |  |  |  |  |
| Vaikų muzikos studijos padalinys | 3 |  | 2 |  |  |  | 2 |  | 1 |  |  |  |  |
| Trakiškio  padalinys | 1 |  | 1,5 | 0,5 |  |  | 1 |  |  |  |  |  |  |
| Nevėžio padalinys | 2 | 1 | 1,75 | 0,25 |  | 1 |  |  | 1 |  |  |  |  |
| Iš viso | 10 | 5 | 9 | 4 | 1 | 3 | 3 | 1 | 2 |  |  |  |  |

2.1. Darbuotojai:

2.2. Kvalifikacija:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Kėlė kvalifikaciją  ataskaitiniais metais | Atestuoti ir suteiktos klasės | | | | | Laisvų pareigybių  skaičius | Kultūros ir meno specialistų  poreikis |
| Iš viso | I | II | III | Atestuota nesuteikiant klasės |
| Miežiškių kultūros centras | 3 | 4 | 3 | 1 |  |  |  |  |
| Vaikų muzikos studijos padalinys | 3 | 3 | 3 |  |  |  |  |  |
| Trakiškio padalinys | 1 | 1 | 1 |  |  |  |  |  |
| Nevėžio padalinys | 1 |  |  |  |  |  |  |  |
| Iš viso | 8 | 8 | 7 | 1 |  |  |  |  |

**III. VEIKLA**

|  |  |  |
| --- | --- | --- |
| Eil. Nr. | Veiklos | Skaičius / priedas |
| 1. | Iš viso žiūrovų ir lankytojų | 36 187 |
| 2. | Parduotų bilietų skaičius | - |
| 3. | Iš viso dalyvių, užimtų kultūros įstaigos veikloje | 161 |
| 3.1. | vietos gyventojų, gyvenančių ar dirbančių Panevėžio rajone | 138 |
| 3.2. | kultūros centro veikloje dalyvaujančių savanorių | 43 |
| 4 | Pateiktų projektų | 6/Priedas |
| 5. | Naujų parengtų programų (koncertinių, edukacinių) ir kitų naujų veiklų | 66/Priedas |
| 6. | Laimėjimai konkursuose: pagrindinis prizas, I, II, III vietos (rajono, regiono, šalies bei tarptautiniuose), kultūros srities nominacijų laimėjimai | 13/Priedas |

**IV. RENGINIAI**

|  |  |  |
| --- | --- | --- |
| Eil. Nr. | Renginio pobūdis | Renginių skaičius |
|  | Renginiai, iš viso (1 + 2) | 144 |
| 1. | Renginiai vietoje, iš viso | 56 |
|  | renginiai lauke | 18 |
| 1.2. | renginiai uždarose patalpose | 38 |
| 2. | Renginiai išvykose, iš viso | 88 |
| 2.1. | Panevėžio rajono savivaldybėje | 37 |
| 2.2. | šalyje | 50 |
| 2.3. | tarptautiniuose renginiuose | 1 |
| 3. | Etniniai renginiai (visi) | 17 |
| 4. | Dalyvavimas konkursuose, iš viso | 25 |
| 4.1. | Panevėžio rajono savivaldybės konkursuose | 7 |
| 4.2. | šalies konkursuose | 17 |
| 4.3. | tarptautiniuose konkursuose | 1 |
| 5. | Parodos, iš viso (profesionaliojo meno, tautodailės ir kt.) | 1 |
| 5.1. | vizualiojo meno | - |
| 5.2. | tautodailės | 1 |
| 5.3. | kitos | - |
| 6. | Meno profesionalų sklaidos renginiai, iš viso (išskyrus parodas) | - |
| 6.1. | akademinio žanro | - |
| 6.2. | kiti (džiazo, lengvosios muzikos ir kt.) | - |
| 7. | Kiti renginiai, iš viso (edukacijos, bendri įvairių žanrų kolektyvų projektai) | 44 |
| 7.1. | edukaciniai | 13 |
| 7.2. | tarpsritiniai | - |
| 7.3. | kvalifikacijos kėlimo | - |
| 8. | Kiti laisvalaikio renginiai (šokių vakarai, vakaronės ir kt.) | 12 |

**V. MENO KOLEKTYVAI**

|  |  |  |
| --- | --- | --- |
| Eil. Nr. | Kolektyvo tipas | Kolektyvų skaičius |
|  | Iš viso kolektyvų (1 + 2 ) | 27 |
| 1. | Kolektyvai pagal Lietuvos nacionalinio kultūros centro parengtą ir patvirtintą meno mėgėjų kolektyvų klasifikaciją | 19 |
| 1.1. | muzikiniai | 9 |
| 1.2. | choreografiniai | 1 |
| 1.3. | teatriniai | 4 |
| 1.4. | etniniai | 5 |
| 1.5. | tautodailės | - |
| 2. | Studijos, būreliai, klubai ir kiti kolektyvai | 8 |
| 3. | Iš viso Dainų švenčių tradicijos tęstinumo programoje dalyvaujančių kolektyvų skaičius (dalyvavimas dainų švenčių atrankose, šventėse – 5 paskutinių metų laikotarpis) | 10 |
| 3.1. | muzikiniai | 4 |
| 3.2. | choreografiniai | - |
| 3.3. | teatriniai | 1 |
| 3.4. | etniniai | 5 |
| 3.5. | tautodailės | - |
| 3.6. | amatai | - |

**VI. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
|  | Iš viso lėšų (1 + 2) | 342 296 |
| 1. | Iš viso lėšos iš savivaldybės biudžeto | 325 708 |
| 1.1. | darbo užmokesčiui neatskaičiavus mokesčių | 156 634 |
| 1.2. | infrastruktūrai išlaikyti | 61 160 |
| 1.3. | ilgalaikiam materialiajam turtui įsigyti | 80 797 |
| 1.4. | lėšos veiklai | 23 021 |
| 1.5. | išlaidos transportui | 4 096 |
| 2. | Iš viso pritraukta lėšų | 16 588 |
| 2.1. | projektams įgyvendinti | 9 300/Priedas |
| 2.2. | pajamos už teikiamas paslaugas (bilietai, nuoma, renginių organizavimas ir kt.) | 4 748 |
| 2.3. | rėmėjų lėšos | 600 |
| 2.4. | 2 % parama | 400 |
| 2.5. | neformaliojo vaikų švietimo lėšos | 1 540 |

**VII. MATERIALINIAI IR TECHNINIAI IŠTEKLIAI**

7.1. Atlikti įstaigos remonto darbai. Jų vertė 214 000 Eur.

7.2. Atnaujinti techniniai ištekliai. Jų vertė 29 791 Eur.

7.3. Įsigyti koncertiniai drabužiai (sceniniai, tautiniai kostiumai, jų dalys) 135 (vnt.). Jų vertė 10 680 Eur.

7.4. Įsigyti instrumentai 2 (vnt.). Jų vertė 1 540 Eur.

Patvirtinu, kad pateikta informacija yra tiksli ir teisinga.

Direktorė Birutė Titienė

PRITARTA

Kultūros centro tarybos

2019 m. balandžio 1 d. posėdžio protokolas Nr. 1

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus